唐景

唐景，字靜安，號荇溪。一號匏叟。江蘇省奉賢縣人，乾隆十五年（1750年）庚午科舉人『舉人……唐景。靜安。乾隆庚午』。[光緒四年]《重修奉賢縣志》卷九選舉志，乾隆三十九年任資州州判『資州州判……唐景江蘇人乾隆三十九年』。[光緒]《四川鹽法志》卷三十，乾隆四十年（1775年）任四川鄰水縣知縣『唐景。江蘇奉賢人。乾隆庚午舉人。四十年任』。〔道光元年〕《鄰水縣志》或作四十一年。『唐景。江蘇奉賢。乾隆庚午舉人。四十一年任』。〔道光十五年〕《道光乙未增修鄰水縣志》，擅長書畫『唐景。字靜安。號匏叟。以舉人官資州州判。山水倣四王。下筆不苟。每作一幅。逾月乃成。兼工隷書。與陳桓、朱龍鑑、張昀稱四名家』。〔嘉慶松江府學刻本〕《松江府志》『唐景。字静安。號荇溪。一號匏叟。奉贤籍。居郡之西關外。中式庚午舉人。赴大挑揀發四川以知縣用。借補資州別駕。尋以病假歸，兩袖清風。依然貧諸生也。早年工畫山水。歸里後重親筆研。宿疴頓捐。今已七旬外。神明湛若日事磅礴。殆所謂煙雲供養者耶。』。《墨香居画識》卷一。
註釋

Category:清朝鄰水縣知縣
Category:乾隆十五年庚午科舉人
Category:奉賢人